CELEX: 42016D0846
Language: sl
Date: 2016-05-24 00:00:00
Title: Sklep (EU, Euratom) 2016/846 predstavnikov vlad držav članic z dne 24. maja 2016 o imenovanju sodnikov Splošnega sodišča

28.5.2016   
            
            
               SL
            
            
               Uradni list Evropske unije
            
            
               L 141/76
            
         SKLEP (EU, Euratom) 2016/846 PREDSTAVNIKOV VLAD DRŽAV ČLANIC
   z dne 24. maja 2016
   o imenovanju sodnikov Splošnega sodišča
   PREDSTAVNIKI VLAD DRŽAV ČLANIC EVROPSKE UNIJE SO –
   ob upoštevanju Pogodbe o Evropski uniji in zlasti člena 19 Pogodbe,
   ob upoštevanju Pogodbe o delovanju Evropske unije ter zlasti členov 254 in 255 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 106a(1) Pogodbe,
   ob upoštevanju naslednjega:
   
               (1)
            
            
               V členu 48 Protokola št. 3 o Statutu Sodišča Evropske unije, kakor je spremenjen z Uredbo (EU, Euratom) 2015/2422 Evropskega parlamenta in Sveta (1), je predvideno, da ima od 25. decembra 2015 Splošno sodišče 40 sodnikov. Člen 2(a) navedene uredbe določa mandat dvanajstih dodatnih sodnikov tako, da zaključek njihovega mandata ustreza delnim zamenjavam na Splošnem sodišču, ki se izvedejo 1. septembra 2016 in 1. septembra 2019.
            
         
               (2)
            
            
               Za dodatne sodnike na Splošnem sodišču so bili predlagani Inga REINE, Fredrik SCHALIN in Peter George XUEREB.
            
         
               (3)
            
            
               Odbor, ustanovljen na podlagi člena 255 Pogodbe o delovanju Evropske unije, je dal mnenje o ustreznosti Inge REINE, Fredrika SCHALINA in Petra Georga XUEREBA za opravljanje nalog sodnikov Splošnega sodišča –
            
         SPREJELI NASLEDNJI SKLEP:
   Člen 1
   Za sodnike Splošnega sodišča se za obdobje od začetka veljavnosti tega sklepa do 31. avgusta 2019 imenujejo:
   
               —
            
            
               Inga REINE,
            
         
               —
            
            
               Fredrik SCHALIN,
            
         
               —
            
            
               Peter George XUEREB.
            
         Člen 2
   Ta sklep začne veljati dan po objavi v Uradnem listu Evropske unije.
   
      V Bruslju, 24. maja 2016
      
         
            Predsednik
         
         P. DE GOOIJER
      
   
   
      (1)  Uredba (EU, Euratom) 2015/2422 Evropskega parlamenta in Sveta z dne 16. decembra 2015 o spremembi Protokola št. 3 o Statutu Sodišča Evropske unije (UL L 341, 24.12.2015, str. 14).